# Návrh

# ZÁKON

## z ............. 2017,

## ktorým sa mení a dopĺňa zákon č. 136/2000 Z. z. o hnojivách v znení neskorších predpisov

Národná rada Slovenskej republiky sa uzniesla na tomto zákone:

# Čl. I

Zákon č. 136/2000 Z. z. o hnojivách v znení zákona č. 555/2004 Z. z., zákona č. 202/2008 Z. z., zákona č. 203/2009 Z. z., zákona č. 111/2010 Z. z. a zákona č. 394/2015 Z. z. sa mení a dopĺňa takto:

1. V § 3 ods. 3 sa za slovo „Uvedením“ vkladá slovo „hnojiva,“.
2. § 3 sa dopĺňa odsekom 4, ktorý znie:

„(4) Ustanovenie odseku 3 sa nevzťahuje na kompost, ktorý nie je aplikovaný na poľnohospodársku pôdu alebo na lesný pozemok.“.

1. V § 3a ods. 1 sa slová „aplikáciou alebo pred ich uvedením do obehu“ nahrádzajú slovami „prvou aplikáciou do poľnohospodárskej pôdy alebo na lesné pozemky, pred ich uvedením do obehu alebo pri zmene výrobných podmienok“.
2. V § 3a ods. 2 sa na konci pripája táto veta: „Povolenie vydané kontrolným ústavom platí po dobu 12 mesiacov od jeho vydania, ak počas tejto doby nedôjde k zmene technologického postupu výroby.“.
3. V § 10 sa vypúšťa odsek 8.

6. V § 10a ods. 1 úvodnej vete a  § 15 ods. 2 písm. f) sa nad slovom „sedimentov“ odkaz „7c)“nahrádza odkazom „7a)“.

7. V § 10b ods. 4 písm. b)sa na konci pripájajú tieto slová: „pričom vývoz na voľnú skládku sa nesmie uskutočniť v období, v ktorom je používanie dusíkatých hnojivých látok v zraniteľných oblastiach zakázané podľa prílohy č. 2,“.

8. V § 10b ods. 4 písm.c) sa za slová „od prvej navážky“ vkladajú slová „najneskôr však do začiatku obdobia, v ktorom je používanie dusíkatých hnojivých látok v zraniteľných oblastiach zakázané podľa prílohy č. 2“.

9. V § 10c ods. 2 sa vypúšťa posledná veta.

10. V § 10c ods. 3 písm. a) sa slová „bezprostredným zaoraním“ nahrádzajú slovami „bezprostredným zapracovaním“.

11. V § 14 sa odsek 1 dopĺňa písmenom e),ktoré znie:

„e) producentov sekundárneho zdroja živín a producentov kompostu.“.

12. V § 15 ods. 1 písm. b) sa slová „§ 3a ods. 4“ nahrádzajú slovami „§ 3a ods. 4 a 5“.

13. V § 15 ods. 2 písm. d) sa vypúšťajú slová „§ 3a ods. 1.“.

14. V § 15 sa odsek 2 dopĺňa písmenom h), ktoré znie:

„h) producentovi sekundárneho zdroja živín alebo producentovi kompostu za porušenie povinnosti podľa § 3a ods. 1.“.

15. V § 15 odsek 3 znie:

„(3) Kontrolný ústav uloží pokutu od 500 eur do 5 000 eur obhospodarovateľovi za porušenie povinnosti podľa § 10b a podľa § 10c.“.

16. Za § 19 sa vkladá § 19a, ktorý znie:

„§ 19a

Zrušuje sa vyhláška Ministerstva pôdohospodárstva Slovenskej republiky č. 199/2008 Z. z., ktorou sa ustanovuje Program poľnohospodárskych činností vo vyhlásených zraniteľných oblastiach v znení vyhlášky Ministerstva pôdohospodárstva a rozvoja vidieka Slovenskej republiky č. 462/2011 Z. z.“.

17. V prílohe č. 3 v plodine „slnečnica“ sa číslo „11,0“ nahrádza číslom „55,0“, číslo „60,0“ sa nahrádza číslom „11,0“ a číslo „55“ sa nahrádza číslom „60,0“.

18. V prílohe č. 7 v plodine „VRK – seno“ sa vkladá hodnota pre úrodu [t/ha] pre nízky výnos „do 4,0”, pre stredný výnos „4,0 – 8,0” a pre vysoký výnos „nad 8,0 – 12,0”.

# Čl. II

Tento zákon nadobúda účinnosť 1. decembra 2017.